أعطت القيادة العامة للدرك مثالا يحتذى في التعامل بصرامة مع عناصرها في قضية خرق الحجر الصحي، حتى لو تعلق الأمر بمسؤول برتبة كبيرة بعدما قررت الاستماع لكولونيل تجاهل تدابير الحجر الصحي. الكولونيل ماجور الزموري، قام ظهيرة يوم العيد بالنزول إلى شاطىء الهرهورة رفقة أفراد من عائلته للسباحة بسبب الحر الشديد، متجاهلا قرار الحجر الصحي. الجدرامية اللي مكلفين بحراسة الموقع مقدروش يمنعوا الكولونيل من الذهاب إلى الشاطىء، حيث ساكن غي حداهم فواحد الفيلا، وعارفينو خدام فالقيادة العامة. وخلافا لعناصر الدرك، أعوان السلطة وعناصر القوات المساعدة دارو خدمتهم، نزلوا عندوا و شرحوا ليه باللي هو فحالة خرق للحجر الصحي، وخاصوا يغادر الشاطىء هو وافراد عائلته، الكولونيل معجبوش يطالبوه باحترام القانون، و هو يحيح عليهم بالسبان و الاهانات و التهديد. اعوان السلطة والقوات المساعدة علموا القائد بالواقعة و هو ينتقل لعين المكان، وعاين حالة الخرق و اخبر بدوره العامل و دارت تلفونات، و انتهى الأمر بمغادرة الكولونيل ماجور الشاطىء رفقة عائلته بعد.ساعتين من التواجد، بعد حضور جنرال كبير بالقيادة العامة الجنرال الحمداوي لتسوية الأمر وعدم تفعيل مسطرة المتابعة القضائية بعد إخبار وكيل الملك بتمارة. 
القيادة العامة للدرك سمعات لكولونيل خرق الحجر الصحي بالهرهورة و شبع سبان فاعوان السلطة و عناصر القوات المساعدة